ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ru ky ky ky ky ky ky ky ky ky ky ky ky ky ky ru hu ru ru ru ky ru ky ru kk kk ru ky ru krc ru ky ky bg ce ru uk ky ru tt ky ru sah ky ru ky ru ky ru ky kk ru kk ru
"Айат пресс", 09.09.10 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Айлакер айым-2" сериалы уламдан-улам ого бетер бүйүр кызыктырат. Заринанын баласы кимден, Канат Темирбекович экөөнүн тагдыры кандай болот, Салыйка жалдаган детектив кызга кол салабы, төрөт залдан уулун уурдаткан Зарина кандай кадамдарга барат жана Заринаны апасынын оор тагдыры ж.б. ж.б. жөнүндө билип, сериалдын кызыгына баткыңыз келсе, анда "Айат" гезитинин бир да санын калтырбай окуңуз.
Зарина таң эрте ойгонсо да, коңурукту кош тартып жаткан Сапардын ийнине башын жөлөп, курсагынан сылап, бир топко жатты. Экөө тең дырдай жылаңач. Назик колдордун эркелетүүсү куш уйкуда жаткан эңгезердей эркекти да кыймылга келтирди. Анан жөн жатчубу, ач карышкырдай кыздын чолоо жерин калтырбай аймалап өпкүлөп, таң эртең мененки соккон жел менен жарыша дагы бир ирет кумардан батышты. Кыз төшөктөн ыкшоо турду, жайына койсо жата бергиси бар, ваннага кирип, суу толтурду эле, артынан антаңдап Сапар да жетип келди.
- Мени сууга салып алып, жаш баладай жуундурчу?
- Жок, сиз мени жуундуруңузчу? Чарчадым го, бирок, уялып атам, белиңизге сүлгү оронуп алыңызчы...
- Ой, уялганда эмне? Ушуну таң аткыча эле ушалап, кармалап уктап жатасың го...
- Эми ал түнкүсүн, анын үстүнө төшөктүн алдында, а чаламандын чак түшүндө жылаңач жүрсөңүз, көзгө кызыктуудай көрүнөт экен, улам сайын кызыктырып. Кыз кылыктуу жылмайа ваннага отурду эле, Сапар да артына жабышты. Бекем кучактай шадылуу колдору менен көкүрөгүн, далысын эзгилеп, кумардан кана өөп, анан колу курсагына жеткенде ток кармагандай чочуп кетти.
- Сен эмне семирип бараткансыңбы?
Зарина саамга жыйрыла түштү да, тайманбастан тарс дедире жооп узатты.
- Албетте, семирем да, жегеним кызыл, ак балык, тамактын түрү, эңкейип эч нерсе жасабасам. Жаман катуу эркелеттиңиз го. Эмне семирсем жактырбай каласызбы?
- Жаш кыздын денеси калыпка салгандай керемет болуп, акылдан адаштырып турганы жакшы. Сага семиргенге али эрте. Уруксат бербейм, давай, бүгүнтөн баштап фитнес залга жөнө. "Барбайм" десең, өзүм дегдеңдетип жетелеп барам.
- А балким боюмда болсочу, бала сиздики болсо кантесиз?
- Оо, анда өлө бактылуу адам болмокмун, чын эле мага төрөп берчи, суранам.
- Кой, тамашаңызды, азыр мага төрөгөнгө али эрте, биринчи күйөөгө тийиш керек, анан бала тууралуу ойлоном.
- "Мага тий" деп суранып эле атам го, кааласаң ата-энеңдин алдына барам, канча калың сураса ошонун баарын берем, "аялың менен ажыраш" десең, ага да даярмын. Болгону мени таштаба, таштап кетсең, сүйүүгө көлкүлдөгөн жүрөгүм көтөрө албайт. Өлүп калам. Сени жоготкондон корком. Ая мени, минтип жашым бир топко келгенде сүйдүрүп коюп, колдон суурулсаң мага кыйын.
Ваннада суу чачышып ойноп, бир-бирин жуунткан соң, ашканага кирип тамактанышты. Андан соң Зарина "үйгө барып, ата-энеме жолугуп, үй оокаттарын бүтүрүп, кечинде келейин" деп суранып кетти. Сапар болсо телевизордун маңдайындагы диванга кыңайа жатты.
Зарина түз эле бир жума мурун машинасын токтотуп кеткен кафеге келди. Караса, машинасы жок. Кафеге кирип сурамжылаштырса эч ким, эч нерсе билбейт. Баары эле ийин кууштурат. Заматта жаман боло түштү, депутатына эмне деп айтат? Шашкалактап Канат Темирбековичтин жардамчысынын телефонун терди да, кайра ойлоно түштү. "Эгер чындап мени сүйсө ага машина кеп деле эмес, башкасын алып берер, болбосо Сапар деле асмандагы айды алып бергенге даяр. Канат Америкадан келгчие дал ошондой машинени алдырып алам" деп мыйыгынан жылмайды.
Чындыгында бир жума бою кароосуз турган машина ошо кафеде иштеген жаш жигиттердин ниетин бузган. Анын үстүнө машинаны токтотуп кеткен сулуу кыз да көпкө көрүнбөдү. Ага мындай машина кеп деле эмес экенин билиштиби, эки күн мурун түн бир оокумда, машинаны жүктөп кетишип, бөлүк-бөлүк кылып, сатып жиберишип, акчага туйтунушкан да, "эч нерсени көрбөдүк, билбедик" деп айтууга шерттенишкен. Алгач кыз машинасы тууралуу сурамжылап баштаганда абдан коркуп кетишти. Кыздын күйөөсү министр экенин билишкенде жүрөктөрү түшкөнүн айт. Бирок бири да сыр беришпеди.
Жумагүл ЦУМдун жанында кызды акмалап эки күнүн бекер коротту, бу маалда Зарина үйүнө келбеди, келсе да кечкурун баш багып, үй жагдайын байкап кетет. Аны Жумагүл аңдаган деле жок.
Ал ортодо Зарина Канат Темирбековичтин жардамчысын кафеге чакырып, жасалма паспорт жасап берүүсүн өтүндү, анан да бул министрдин тапшырмасы экенин кыйытты. Жардамчысы тиешелүү мекемеге чалды эле, архивде документти тууралап, тигил, бул үчүн 2000 доллар керек экенин айтты. "Баарын туураласак паспорт үч күндө даяр болот" деди. Зарина жардамчыга "тезирээк бүтүрүңүз, сүрөтүм болсо мына, акча болсо силерде бар, андан сырткары мага 1000 доллар бер, баскан-турганыма керек" деп буйрук бере, сустайган бойдон жашыл акчаларды уучтай кармай туфлисинин такасын тыкылдата тез-тез баса сыртка чыгып, таксиге отуруп куйругун түйдү. Шефинин мындай сулуу, жаш аялы жардамчынын да шилекейин агызчу. "Мунун айтканын жасабасам, башымдан айрылышым мүмкүн" деп дароо эле паспорт жагдайын тууралоо үчүн жөнөдү.
кыргыз тилиндеги гезит "Айат пресс"
email • архив • редакция
Башка "А" лардан Алтай кем бекен?
Көк асабаны көкөлөткөн кимдер?
"АК ШУМКАР ДЫН" АРААНЫ
Ааламды таңдандырган кыргыз дүйнөсү жана
"Саясый мажирөөлүктү көрсөтүп атабыз"